Diari Oficial de la Generalitat Valenciana


Sumari del DOGV 2758, del 29-05-1996 (1996/838335)

ORDRE de 23 de maig de 1996, del conseller de Presidència per la qual delega determinades facultats en el director general per a la Modernització de les Administracions Públiques de la Conselleria de Presidència.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2758

Data del DOGV
:   29-05-1996

Secció del DOGV
:   ALTRES DISPOSICIONS

Número del document
:   1996/838335


Data del document
:   23-05-1996

Organisme emissor
:   Conselleria de Presidència

Tipus de document
:   Ordre

ORDRE de 23 de maig de 1996, del conseller de Presidència per la qual delega determinades facultats en el director general per a la Modernització de les Administracions Públiques de la Conselleria de Presidència.   
D'acord amb el que disposa l'article 68 de la Llei 5/1983, de 30 de desembre, de Govern Valencià, en relació amb l'article 13 de la Llei de Règim Jurídic de les Administracions Públiques i del Procediment Administratiu Comú a fi d'aconseguir una major agilitat i simplificació en la gestió i resolució dels afers que en matèria de personal i funció pública corresponen a aquest departament   
ORDENE  
Primer  
Revocar la delegació de determinades facultats en el secretari general de la Conselleria d'Administració Pública, acordada per Ordre de 30 de gener de 1996, del conseller d'Administració Pública (DOGV núm. 2.680 de 02.02.96).  
Segon  
Delegar en el director general per a la Modernització de les Administracions Públiques de la Conselleria de Presidència les facultats que a continuació s'especifiquen :   
- Classificació dels llocs de treball de l'administració del Govern Valencià, a través del sistema que es determine reglamentàriament (article 27.d) del Decret Legislatiu de 24 d'octubre de 1995, del Consell de la Generalitat Valenciana).  
- Classificats els llocs de treball i elaborades les seues relacions, l'aprovació i modificació d'aquestes es publicaran en el Diari Oficial de la Generalitat Valenciana (articles 18.1 i 27.c) del Decret Legislatiu de 24 d'octubre de 1995, del Consell de la Generalitat Valenciana).  
- Realització o autorització, si fa el cas, dels nomenaments dels funcionaris interins i de la contractació del personal laboral fix (articles 5 i 27.j) del Decret Legislatiu de 24 d'octubre de 1995, del Consell de la Generalitat Valenciana).  
Tercer  
La present delegació de facultats pot ser revocada en qualsevol moment per l'òrgan delegant, de conformitat amb l'article 68.5 de la Llei 5/1983, de 30 de desembre, de Govern Valencià.  
Quart  
D'acord amb el que preveu l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les facultats que es deleguen per aquesta ordre podran ser avocades en els termes i amb els requisits que s'estableixen en l'esmentat article.  
Cinqué  
Sempre que es faça ús d'aquesta delegació de facultats, haurà de fer-se constar expressament en la resolució que s'adopte.  
Sisé  
La present ordre entra en vigor l'endemà de la publicació en el Diari Oficial de la Generalitat Valenciana.  
València, 23 de maig de 1996  
El conseller de Presidència,  
JOSÉ JOAQUíN RIPOLL SERRANO